Na akom princípe funguje atramentová tlačiareň?
Najdôležitejšou zložkou atramentovej tlačiarne je tzv. tlačová hlava. Práve táto pohyblivá časť zariadenia vypúšťa dávky atramentu na vložený papier. Aby sa však náplň dostala až do tlačovej hlavy, potrebná je pumpa, ktorá ju odčerpáva z kaziet. Ďalej svoju úlohu vykonávajú trysky v tlačovej hlave. Tie na papier dávkujú požadované množstvo atramentu formou miniatúrnych kvapôčok. Podľa spôsobu dávkovania náplne na papier poznáme dva druhy atramentovej tlače. Pri kontinuálnej tlači sa uvoľňuje atrament na papier neprerušene, podľa potreby sa niektoré kvapky dostávajú na papier, tie zvyšné do zberného systému. Pri drop-on-demand tlači sa uvoľňujú len určité kvapky zo zásobníka, atrament netečie nepretržite.
Ten najjednoduchší spôsob je tlačiť pravidelne. Pokiaľ tak nerobíte, prípadne nevyužívate všetky farby, atrament v kazetách môže ľahko zaschnúť. Čím dlhšie je vaša tlačiareň neaktívna, tým je tento problém reálnejší. Ak aj nemáte dlhší čas čo tlačiť, vytlačte aspoň testovaciu stranu, prípadne fotografiu s množstvom farieb. Rozumné je taktiež vyhnúť sa umiestneniu tlačiarne k zdroju tepla, akým je napríklad radiátor. Priame slnečné žiarenie je tiež nevítaným prvkom. Nezabúdajte využívať nástroje na kontrolu a čistenie trysiek, ktoré vám tlačiareň poskytuje.